কর্নাটকের মেলকুট শহরের ঐতিহ্যবাহী শ্রী যোগনরসিংহ স্বামী মন্দিরকে ঘিরে তুমুল বিতর্ক। এক সর্বভারতীয় সংবাদমাধ্যেমের খবর অনুযায়ী, মন্দিরে পর্নোগ্রাফিক ভিডিও দেখার অভিযোগ উঠেছে জনৈক পুরোহিতের নামে।
খবরে প্রকাশ, ১২ ডিসেম্বর মন্দিরের এক পুরোহিত নারায়ণ ভত্তার তাঁর সহ-পুরোহিত ভস্মম স্বামীজির নামে স্থানীয় থানায় এই মর্মে অভিযোগ দায়ের করেন যে, তিনি নাকি তাঁকে মারধর করেছেন এবং তাঁর কিছু জিনিসও চুরি করেছেন। স্বামীজিকে পুলিশ জিজ্ঞাসাবাদ করতে গেলে তিনি উলটে একটি মোবাইল ফোন দেখিয়ে দাবি করেন, সেটা ভত্তারের এবং ভত্তার নাকি তাতে বিস্তর পর্নোগ্রাফি ডাউনলোড করে দেখে থাকেন।

এই বিষয়ে অন্যান্য খবর

উত্তরসূরীর খোঁজে রয়েছেন শহরের একমাত্র মহিলা পুরোহিত
ঢাকা রামকৃষ্ণ মিশনের মহারাজকে খুনের হুমকি আইসিস-এর


কিন্তু সেই ফোনে তেমন আপত্তিকর কিছু না পাওয়ায় পুলিশ পুরো ব্যাপারটার নিষ্পত্তি মন্দির কর্তৃপক্ষের হাতে ছেড়ে দেয়। 
জানা গিয়েছে, মন্দিরে পুজো করা নিয়ে দুই পুরোহিতে বিবাদ চলছিল। তা থেকেই এই সব কাণ্ড।
তবে নারায়ণ জানিয়েছেন, বিতণ্ডার সময়ে ভস্মমের হাত থেকে মোবাইল পড়ে যায়। তাতেই সব গোলমেলে ভিডিও সামনে চলে আসে। পূণ্যার্থীদের সামনে ঐতিহ্যবাহী মন্দিরের সম্মান ভূলুণ্ঠিত হয়। ভস্মম অবশ্য এই অভিযোগ অস্বীকার করেছেন।